stanford-oval/wikipedia huggingface dataset:
Murilo Mendes

| Murilo Mendes |
| --- | --- |
 Ismael Nery: Murilo Mendes, 1922.
Henkilötiedot
Syntynyt: 1901 Juiz de Fora, Minas Gerais, Brasilia
Kuollut: 1975 (73–74 vuotta) Lissabon, Portugali
Kansalaisuus:  Brasilia
Ammatti:  kirjailija
Kirjailija
Äidinkieli: portugali
Tuotannon kieli: portugali
Aiheesta muualla
Löydä lisää kirjailijoitaKirjallisuuden teemasivulta
Murilo Mendes (1901 Juiz de Fora, Minas Gerais, Brasilia – 1975 Lissabon, Portugali) oli brasilialainen kirjailija, kriitikko ja diplomaatti.
Mendes oli Brasilian Rooman-suurlähetystössä kulttuuriattaseana. Hänen ensimmäinen merkittävä runokokoelmansa Poemas ilmestyi 1930. Alkutuonnossa hän oli humoristi ja käytti arkista kieltä, myöhemmin hän sai vaikutteita surrealismista. Vuodesta 1934 alkaen näkyy voimakkaana katolisuuden vaikutusta, joka ilmenee uskonnollisen sisällön esittämisenä uudenlaisella kielellä. Hän sai vuonna 1973 italialaisen Viareggio-palkinnon.
Suomennetut runot

Janne Löppösen suomentamia Mendesin runoja on runouslehdessä Tuli & Savu: 2019: 2.
Laulu maanpaosta
Panoraama
Aiheesta muualla

Kuvia tai muita tiedostoja aiheesta Murilo Mendes Wikimedia Commonsissa
Neisse

| Neisse |
| --- | --- |
 Neisse Oderin yhtymäkohdassa
Alkulähde:  Jizera-vuoret
Laskupaikka:  Oder
Maat:  Tšekki, Puola, Saksa
Pituus:  252 km
Valuma-alue:  4 297 km²
 Oder ja Neisse
Lähde
Neisse (saks. Lausitzer Neiße, sorbiksi Łužiska Nysa, tšek. Lužická Nisa, puol. Nysa Łużycka) on Oderin sivujoki. Sen lähteet ovat Jizera-vuoristossa Tšekissä, josta se virtaa Saksan ja Puolan rajajokena laskien Oderiin lähellä Gubenin kaupunkia. Yhdessä Oderin alajuoksun kanssa se muodostaa Oder–Neisse-linjan. Kokonaisuudessa 256 kilometriä pitkän joen valuma-alue käsittää 4 297 neliökilometrin alan.
Joen varrella ovat seuraavat kaupungit:
Jablonec nad Nisou, Tšekki
Vratislavice, Tšekki
Liberec, Tšekki
Zittau, Saksa
Bogatynia, Puola
Görlitz, Saksa; Zgorzelec, Puola
Pieńsk, Puola
Bad Muskau, Saksa; Łęknica, Puola
Forst, Saksa
Guben, Saksa; Gubin, Puola.
Aiheesta muualla

Kuvia tai muita tiedostoja aiheesta Neisse Wikimedia Commonsissa
Norbergin kirkko

| Norbergin kirkko Norbergs kyrka |
| --- | --- |

Kirkkokunta:  Ruotsin kirkko
Hiippakunta:  Västeråsin hiippakunta
Seurakunta:  Norberg-Karbennings församling
Rakentamisvuosi:  1300-luvun lopussa
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Norbergin kirkko (ruots. Norbergs kyrka) on Ruotsin Norbergin kunnassa sijaitseva kirkkorakennus. Kirkko on rakennettu harmaakivestä 1300-luvun lopussa, mutta Norbergissa on luultavasti ollut kirkko tai kappeli jo sitä ennen. Alussa kirkossa oli tornin sijasta kellotapuli, joka korvattiin tornilla vuonna 1697.
Kirkko on palanut kaksi kertaa, vuosina 1608 ja 1727. Sitä on myös restauroitu. Nykyinen ulkoasu on peräisin vuoden 1904 restauroinnista, jolloin holvit ja seinät koristeltiin jugend-tyyliin. 1700-luvulta peräisin olevat rokokoo-tyyliset alttari ja saarnatuoli maalattiin ja kullattiin vuoden 1888 restauroinnin yhteydessä.
Urut on rakennettu vuonna 1978 ja restauroitu vuonna 2009.
Aiheesta muualla

Kuvia tai muita tiedostoja aiheesta Norbergin kirkko Wikimedia Commonsissa
Visit Västmanland: Norbergs kyrka (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Norbergs kyrka
Käännös suomeksi
Nea Suominen

Nea Suominen (s. 11. huhtikuuta 1991) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Tapanilan Erä III:ta kausina 2010–2012 ja 2013–2016, Tikkurilan Tiikereitä kaudella 2012–2013, EräViikinkejä kaudella 2016–2017 sekä nurmijärveläistä SB-Prota kaudella 2018–2019. Kauden 2017–2018 hän pelasi II-divisioonassa Jokerien joukkueessa. Hän voitti Suomen-mestaruuden vuonna 2019.
Neighbours from Hell

| Neighbours from Hell |
| --- | --- |

Kehittäjä:  JoWooD Productions
Julkaisija:  JoWooD Productions
Jakelija:  THQ Nordic, Steam, Humble Store, Epic Games Store, Google Play, App Store, GOG.com ja Nintendo eShop
Pelisarja:  Neighbours from Hell
Pelimoottori:  Unity
Julkaistu:  2003
Lajityyppi:  strategiavideopeli
Pelimuoto:  yksinpeli
Ikäluokitus:  ESRB: Teini-ikäisille  PEGI 3 
Alusta:  Xbox, Microsoft Windows, Nintendo DS, Nintendo GameCube, Android, IOS ja Nintendo Switch
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Neighbours from Hell on pelitalo JoWooD Productionsin vuonna 2003 Windows-käyttöjärjestelmälle julkaisema pulmapeli. Peli on sittemmin julkaistu mm. GameCubelle ja Xboxille vuonna 2005. Peli sai myös iOS ja Android-versiot vuonna 2017.
Vuonna 2020 julkaistiin pelin päivitetty versio Neighbours Back from Hell, joka sisältää lisäksi kaksi alkuperäistä peliä. Päivitetty versio sisältää mm. uusia kepposia, pelimekaniikkoja, musiikkia, sekä uudistetun menun ja HUDin.
Pelille on julkaistu jatko-osa, Neighbours from Hell 2: On Vacation.
Pelaaminen

Pelissä pelaajalle annetaan tietty määrä kepposia, jotka tämän täytyy tehdä naapurilleen tavoitteenaan suuttuttaa tämä perinpohjaisesti. Mitä enemmän jekkuja pelaaja tekee samanaikaisesti, sitä paremmat pisteet tämä saa suoritettuaan tason. Tasot vaikeutuvat joka kerta, jolloin taloon ilmestyy lisää kerroksia, vihollisia ja apuvälineitä.
Pelissä on vakiona tiettyjä kepposia, jotka löytyvät lähes jokaisesta kentästä. Näitä ovat mm. kananmuna mikroaaltouunissa, saippua kylpyhuoneen lattialla, marmorikuulat sekä tussikynä, jolla voi sotkea muotokuvan.
Pelaajan tulee toisinaan tehdä kepponen samanaikaisesti, kun naapuri on hetkellisesti toisaalla, mutta palaamassa paikkaan jossa jekun on määrä tapahtua.
Peli on kuvattu sivustapäin, ja pelaaja voi siirtää kuvakulmaansa minne tahansa talossa. Pelaaja voi kävellä tai hiipiä eteenpäin talossa. Hiipiminen estää nukkuvan eläimen tai naapurin heräämisen. Muutamassa huoneessa on piiloutumispaikka vihollisilta, kuten vaatekaappi ja sänky. Pelaaja näkee näytöllään mm. käytettävissä olevat tavaransa, naapurinsa seuraavat aikeet sekä ajan, jonka päättyessä pelaaja häviää tason.
Juoni

Mies nimeltä Woody saa tarpeekseen naapurirauhaa rikkovasta herra Rottweileristä, ja osallistuu sitcomin kaltaiseen TV-ohjelmaan jossa tämän täytyy keppostella naapurinsa kustannuksella jäämättä kiinni.
Neaira

Neaira (m.kreik. Νέαιρα, lat. Neaera) voi viitata seuraaviin:
Neaira, useita hahmoja kreikkalaisessa mytologiassa
Neaira, antiikin kreikkalainen, Hypsikreonin vaimo
Neaira, antiikin kreikkalainen hetaira
Neaera, saksalainen death metal -yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Neaira”, voi hakea sivunnimihaulla, laajalla sivunnimihaulla tai tekstihaulla.
Muinaisen Egyptin ruokakulttuuri

Egyptiläisiä viinirypäleitä. Maalaus Sennuferin haudassa.
Tyypillinen egyptiläinen ruoka-asetelma.
Muinaisen Egyptin ruokakulttuuri käsittää kolme vuosituhatta, minkä aikana ruokailutottumikset muuttuivat hallitsijoiden, uskonnollisten tulkintojen ja egyptiläisten kauppakumppanien vaikutuksen mukaan.
Egyptiläisillä ei ollut tapana syödä ruokailuvälineillä, vaan ateriointi tapahtui käsin. Käsien huuhtomista varten egyptiläisillä oli aina ruokapöydässä vesivati.
Tutankhamonin haudasta on löytynyt merkittävä määrä todisteita siitä, mitä muinaiset egyptiläiset söivät. Haudasta löytyi mm. vehnää, papuja, vesimeloneja, viikunoita ja manteleita. Kuninkaallisesta statuksesta kielii esim. se, että Tutankhamonin haudasta löydetyistä taateleista oli poistettu valmiiksi kivet, jottei faaraon tarvitsisi itse tehdä tätä.
Ruuan terveysvaikutukset

Leipä sisälsi paljon hiekkaa, ja osin siksi egyptiläisten hampaat olivat usein hyvin kuluneita. Tutkijat ovat arvelleet, että hiekkaa lisättiin jauhojen jauhamisen helpottamiseksi. Lisäksi hiekkakivestä valmistetut myllykivet lisäsivät hiekan määrää leivässä ja kuluttivat hampaita.
Varsinkin papiston keskuudessa tavattiin paljon sydän- ja verisuonitauteja. Tämä johtuu siitä, että papistolla ja heidän perheillään oli tapana syödä temppeleihin tuotu ruokauhri seremonioiden jälkeen. Tällaisia ruokia olivat mm. naudanliha, kakut ja alkoholi. Nämä ihmiset saivat arviolta puolet päivittäisestä energiastaan rasvasta.
Raaka-aineet ja leipä

Muinaisessa Egyptissä ei tunnettu sokeria. Makeutusaineena käytettiin hunajaa, joka oli erittäin kallista ja siksi ainoastaan rikkaiden saatavissa. Tavalliset kansalaiset käyttivät makeuttamiseen hedelmiä kuten taateleita.
Egyptiläisessä ruokakulttuurissa tavallisia kasviksia olivat viikunat, taatelit, selleri ja lehtisalaatti. Näitä viljeltiin paljon, minkä mahdollisti Niilin tulviminen. Kasviksia syötiin ennen kaikkea leivän kanssa. Yleisin ruokalaji oli leipä, jota valmistettiin vehnästä ja ohrasta. Leipä oli aterioiden pääruokalaji, ja muita ruokia pidettiin lisukkeina.
Lihaa saatiin sekä metsästämällä että kasvattamalla eläimiä. Egyptiläiset söivät myös mm. lintuja ja naudanlihaa, joita pidettiin myös hyvinä uhrilahjoina temppeleille. Vesilintuja pyydystettiin Niilin varrelta niiden muuttomatkojen yhteydessä, ja niitä lihotettiin pakkosyöttämällä niitä viikunoita, mikä muistuttaa nykyaikaista hanhenmaksaa. Lihaa jätettiin myös kuolleille hautaan, ja sen säilyvyyden parantamiseksi liha muumioitiin ja säilöttiin astioihin.
Niilin tärkeydestä huolimatta muinaiset egyptiläiset söivät vain vähän kalaa, mistä kielii omega-3:n puute. Sitä pidettiin myös sen verran alhaisena ruokana, ettei sitä löytynyt esim. Tutankhamonin haudasta.
Metsästys oli sallittua sekä köyhille että rikkaille, vaikkakin rikkaat egyptiläiset metsästivät lähinnä vain huvin vuoksi, kun taas köyhemmät egyptiläiset täydensivät ruokavarastojaan. Tyypillisiä metsästysmaita olivat keitaat, suot ja Niilin suisto.
Juomia

Muinaisessa Egyptissä tunnettiin yleisesti kaksi ruokajuomaa, viini ja olut. Egyptissä 600-luvulla eaa. vieraillut kreikkalainen Herodotos kirjoittaa, ettei Egyptissä tunnettu viiniä. Nykyisen arkeologisen todistusaineiston valossa tämä ei kuitenkaan pidä paikkaansa. Viini oli suosituinta yläluokkien keskuudessa, ja se oli tavallinen ruokajuoma heidän illallisillaan ja suurissa juhlissa. Viiniä säilytettiin suurissa saviruukuissa, amforoissa.
Juomia > Olut

Oluella on pitkä historia muinaisessa Egyptissä: vuonna 2021 Olut oli erittäin keskeinen osa muinaisten egyptiläisten ruokakulttuuria ja se laskettiin toisinaan ruuaksi. Esimerkiksi Gizan pyramidien rakentajille saivat joka päivä 10 pinttiä olutta osana työntekijöiden muonitusta. Olut juotiin mahdollisimman nopeasti valmistumisen jälkeen suoraan savisesta käymisastiasta pitkällä pillillä.
Olutta maustettiin taateleilla, granaattiomenoilla ja ja viikunoilla. Olutta maustoivat lähinnä vain rikkaat egyptiläiset.
Nukkekoti (albumi)

| Nukkekoti Joose Keskitalo |
| --- | --- | --- |

Studioalbumin tiedot
 Julkaistu: 27. maaliskuuta 2020
 Tuottaja(t): Joose Keskitalon
 Levy-yhtiö: Helmi Levyt
muut julkaisut
| En lähde surussa 2019 | Nukkekoti 2020 | New Songs for Old Motifs 2021 |
Nukkekoti on Joose Keskitalon kymmenes studioalbumi, joka julkaistiin 27. maaliskuuta 2020 levymerkillä Helmi Levyt.
Kappaleet

Nukkekoti – 3.02
Harmaat haltiat – 3.40
Ennen kuin vaadit oikeutta – 3.12
En nainut häntä – 3.31
Tasangoilla – 3.13
Ihmisten kalastaja – 3.59
Katselen vaivihkaa – 2.00
Isä on kuollut – 5.21
Kolme helikopteria  – 3.23
Nikolai Antropov

| Nikolai Antropov |
| --- | --- |

Henkilötiedot
Syntynyt: 18. helmikuuta 1980 (ikä 44) Öskemen, Kazakstanin SNT, Neuvostoliitto
Kansalaisuus:   Kazakstan  Kanada
Jääkiekkoilija
Lempinimi:  Nik
Pelipaikka:  keskushyökkääjä
Maila:  vasen
Pituus:  198 cm
Paino:  111 kg
Pelaajaura
Pääsarjaura:  1998–2015
Seurat:  Torpedo Ust-Kamenogorsk (RUS-2)   Dynamo Moskova (RSL)   Toronto Maple Leafs (NHL)   Ak Bars Kazan (RSL)   Lokomotiv Jaroslavl (RSL)   New York Rangers (NHL)   Atlanta Thrashers  (NHL)   Winnipeg Jets (NHL)   Barys Astana (KHL)
NHL-varaus:  10. varaus, 1998 Toronto Maple Leafs
| Mitalit> Miesten jääkiekko.Jääkiekon nuorten maailmanmestaruuskilpailut  | Mitalit> Miesten jääkiekko.Jääkiekon nuorten maailmanmestaruuskilpailut  | Mitalit> Miesten jääkiekko.Jääkiekon nuorten maailmanmestaruuskilpailut  | Miesten jääkiekko>  |
| --- | --- | --- | --- |
|  Kultaa | Kanada 1999 | jääkiekko |  |
Nikolai Aleksandrovitš Antropov (kaz. Антропов Николай Александрұлы, s. 18. helmikuuta 1980 Öskemen, Kazakstanin SNT, Neuvostoliitto) on kazakstanilais-kanadalainen ammattilaisuransa päättänyt jääkiekkoilija. Hän pelasi uransa kaksi viimeistä KHL-joukkue  Barys Astanassa, jossa päätti uransa kevääseen 2015. Ulottuva keskushyökkääjä pystyi tavittaessa myös fyysiseen peliin.
Ura

Antropov pelasi ensimmäiset miesten pelinsä jo 16-vuotiaana kotikaupunkinsa joukkueessa, Torpedo Ust-Kamenogorskissa kaudella 1996–1997 Venäjän kakkosliigassa. Hän pelasi joukkueessa myös kaudella 1997–1998. Varaustilaisuudessa 1998 Toronto Maple Leafs varasi Antropovin koko tilaisuuden kymmenentenä varauksena, mitä pidettiin yllätyksellisenä. Antropov oli ennen varauspäivää listattu vasta 17. lupaavimmaksi eurooppalaiseksi kenttäpelaajaksi, mutta Toronto varasi hänet jo toisena eurooppalaisista. Kauden 1998–1999 Antropov pelasi Venäjän jääkiekon superliigassa, Moskovan Dynamon riveissä.
Vuonna 1999 Antropov siirtyi Toronto Maple Leafsiin. Hän ehti pelata AHL:n St. John's Maple Leafsissa, kun Toronto kutsui hänet ylös farmijoukkueesta. Antropov pelasi ensimmäisellä kaudellaan NHL:ssä 66 ottelua ja teki niissä tehot 12+18=30. Antropovin tulokaskausi päättyi polvivammaan, ja leikkauksesta toipuminen vaikutti hänen toiseen kauteensa Torontossa. Kauden 2001–2002 alussa hänet lähetettiin St. John'siin hakemaan parempaa kuntoa. Antropov tekikin AHL:ssa 34 ottelussa 35 pistettä. Torontossa hän pelasi kuitenkin vain 11 ottelua, kun joutui helmikuussa 2002 jälleen polvileikkaukseen.
Kaudella 2002–2003 Antropov ylitti henkilökohtaiset piste-ennätyksensä, jotka oli tehnyt tulokaskaudellaan. Antropov teki 16+29=45 pistettä. Työsulkukaudella 2004–2005 Antropov pelasi Venäjän pääsarjassa kahdessa joukkueessa. Hän aloitti Ak Bars Kazanissa, mutta siirtyi kymmenen ottelun jälkeen Lokomotiv Jaroslavliin. Työsulun jälkeisinä kausina Antropov taisteli loukkaantumisten kanssa. Kaudella 2005–2006 hän pelasi 57 ottelua ja kaudella 2006–2007 54 ottelua.
Kaudella 2007–2008 Antropov rikkoi piste-ennätyksensä, kun hän teki 56 pistettä 72 ottelussa. Seuraavalla kaudella Antropov ylitti tuonkin pistemäärän kolmella pisteellä. Hänet kaupattiin myös kauden aikana Torontosta New York Rangersiin, jossa pelasi loppukauden. Kesällä 2009 Antropov teki sopimuksen Atlanta Thrashersin kanssa. Kaudeksi 2011–2012 Thrashers myytiin Winnipegiin, jossa se jatkaa Jets-nimellä.
Työsulun lykättyä NHL-kauden 2012–2013 alkua Antropov pelasi syksystä 2012 alkuvuoteen 2013 kazakstanilaisseura Barys Astanassa KHL:ssä. Elokuussa 2013 hän palasi Barysiin kaksivuotisella sopimuksella NHL-sopimuksensa päätyttyä.
Maajoukkueura

Antropov ei ole pelannut yksiäkään MM-kisoja, mutta edusti Kazakstania Torinon olympiakisoissa 2006. Hän pelasi myös alle 20-vuotiaiden MM-kisoissa 1999.
Aiheesta muualla

Nikolai Antropov Jatkoaika.comissa
Neoproterotsooinen maailmankausi

| Proterotsooinen aioni> Alkamisaika milj. v sitten | Proterotsooinen aioni> Maailmankausi |
| --- | --- |
1 000: Neoproterotsooinen
1 600: Mesoproterotsooinen
2 500: Paleoproterotsooinen
Neoproterotsooinen maailmankausi alkoi noin tuhat miljoonaa vuotta sitten ja päättyi kambrikauden ja paleotsooisen maailmankauden alkuun 542 miljoonaa vuotta sitten. Tätä kautta luonnehtivat ensimmäiset monisoluiset ja monisoluisten eliöiden varhainen kehitys. Alkueläimet kehittyivät viimeistään tämän kauden aikana. Kauden tarkkaa alkamisajankohtaa ei tiedetä, sillä jotkut ensimmäisten monisoluisten fossiilit ovat kiistanalaisia. Jotkin löydöt viittaavat siihen, että monisoluisten aika olisi alkanut jo 2 000 miljoonaa vuotta[lähde? ], toiset taas 900–600 miljoonaa vuotta sitten.
Neoproterotsooisella maailmankaudella oli huomattavia jääkausia, kuten niin sanottu Sturt-Varanger jääkausi kryogeeni- ja tonuskausilla 950–600 miljoonaa vuotta sitten, joka jakautui 2–4 kylmään vaiheeseen. Sturt-jääkausi oli 800 miljoonaa vuotta sitten ja Varanger- tai Marino-jääkausi 650 miljoonaa vuotta sitten.[lähde? ] Juuri ennen kambrikautta esiintyi Ediacara-eläimistö (vendikauden eläimistö) 620–542 miljoonaa vuotta sitten. Tällöin oli olemassa muun muassa matoja ja merisulka- ja merivuokkomaisia ja muita alkeellisia selkärangattomia merieläimiä.
Neoproterotsooisen kauden jako alakausiin

Ediacara 635–542 miljoonaa vuotta sitten
Kryogeeni 720–635 miljoonaa vuotta sitten
Tonus (Tonian) 1 000–720 miljoonaa vuotta sitten
N. H. Pinello

Fredrik Ahlstedtin maalaama muotokuva Pinellosta vuodelta 1875
Nils Henrik Pinello (17. elokuuta 1802 Turku – 9. syyskuuta 1879 Turku) oli suomalainen ruotsiksi kirjoittanut kirjailija ja toimittaja ja valtiopäivämies. Hän käytti nimimerkkejä Kapten Puff, N.H.P. ja von Puff.
Elämäkerta

Pinellon vanhemmat olivat laivaston eversti, Tammelan pitäjän Perttulan kappelissa sijainneen Kartanonkylän kartanon omistanut Dominicus Julius Pinello ja Sofia Elisabet Bruncrona. Pinellon isän suku oli muuttanut Genovasta Ruotsiin. Pinello pääsi ylioppilaaksi Turussa 1817 mutta hän ehti toimia saaristolaivaston Turun eskaaderissa alikonstaapelina jo ennen tätä. Pinello valmistui filosofian kandidaatiksi 1823 ja hän suoritti vuoritutkinnon 1825.
Pinello toimi Ruotsin itäisen ja läntisen vuorikunnan vuorimestarin pöytäkirjurina 1825 ja hän avusti Kiskon Orijärven kuparikaivoksen kartoitustöissä 1826. Hän omisti Uskelassa sijainneen Kirjakkalan ruukin 1827–1831 ja isältään perimänsä Kartanonkylän kartanon Tammelan pitäjän Perttulan kappelissa vuoteen 1847 saakka. Sittemmin Pinello toimi kirjailijana ja lehtimiehenä. Hän oli Åbo Tidningar -lehden päätoimittajana 1836–1847 ja 1853–1856. Pinello oli Suomen Talousseurassa vt. sihteerinä kesällä 1842, apulaissihteerinä 1848 sekä seuran sihteerinä 1856–1864. Hän oli aatelissäädyssä edustaja valtiopäivillä 1863–1864, 1867 ja 1872.
Pinello oli myös mukana perustamassa Turkuun uutta Åbo Teaterhus-teatteritaloa. Teatteritalo on Suomen vanhin ja se avattiin 21. tammikuuta 1839. Vuodesta 1894 siinä on toiminut Åbo Svenska Teater. Vuodesta 1991 näyttelijä Riko Eklundh on esittänyt teatteritaloa Pinellon hahmossa. Vuosien varrella kierroksia Nils Henrik Pinellona on kertynyt pitkälti yli 200. Vanhan Suurtorin kupeessa Turussa sijaitsee ravintola Pinella. Se on saanut nimensä Nils Henrik Pinellon mukaan, joka oli sen perustajia.
Pinellon ja tämän puolison Anna Juliana Schmidtin poika oli upseeri ja valtiopäivämies Julius Dominicus Pinello.
Aiheesta muualla

/ Pinello, Nils Henrik Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Genualainen aatelismies lähti seikkailemaan. Poika taisteli kahdennentoista Kaarlen armeijassa Pultavalla ja pojanpojasta tuli 1800-luvun Turun kuuluisin mies. Niilo Henrik Pinellon albumin kellastuneet lehdet kertovat, Seura, 06.01.1937, nro 1, s. 14, Kansalliskirjaston digitaaliset aineistot
Orăștie-vuorten daakialaiset linnoitukset

Sarmizegethusan raunioita.
Wikimedia Commonsissa on kuvia tai muita tiedostoja aiheesta .
Orăștie-vuorten daakialaiset linnoitukset ovat sarja daakialaisia linnoituksia, jotka rakennettiin ensimmäisellä vuosisadalla eaa. ja jaa. Orăștie-vuorille muinaisessa Daakiassa, nykyisessä Romaniassa. Näihin kuuluvat Sarmizegethusa, Blidaru, Piatra Rosie, Costești, Căpâlna ja Banița. Alue lisättiin Unescon maailmanperintöluetteloon vuonna 1999.
Neuroligiinit

Dialogi neuroligiinin ja neureksiinin välillä.
Neuroligiinit (NLGN) ovat postsynaptisia soluunkiinnittymismolekyylejä, jotka sitoutuvat presynaptisiin neureksiineihin. Neuroligiinit ovat synapsien avainmolekyylejä, jotka toimivat hermoimpulsseja vastaanottavissa soluissa ja linkittyvät viestintuojien neureksiinimolekyyleihin. Koko synapsi perustuu näiden kahden proteiinin vuorovaikutukseen. Rakenteellisesti neuroligiinit kuuluvat α/β-hydrolaasiperheen proteiineihin. Ihmisillä neuroligiinejä tunnetaan viisi: NLGN1, 2, 3, 4X ja 4Y. Neuroligiinejä on tutkittu autismin kirjon häiriöön liittyen. Vuoden 2017 lopulla on saatu selville että neurologiselle kehitykselle tärkeä Y-linkittynyt neuroligiini 4 (NLGN4Y) -proteiini liittyy osaan miesten homoseksuaalisuustapauksista.
Nukleofiilinen asyylisubstituutio

Nukleofiilinen asyylisubstituutioreaktiot, jossa nukleofiili (:Nu–) liittyy karbonyyliryhmään, syntyy tetraedrinen välituote, josta irtoaa lähtevä ryhmä, L– ja muodostuu uusi karbonyyliyhdiste
Karboksyylihappojohdosten reaktiivisuus riippuu lähtevän ryhmän konjugaattihapon pKa-arvosta.
Nukleofiiliset asyylisubstituutioreaktiot ovat tyypillisiä karboksyylihappojen ja niiden johdosten reaktioita. Reaktio tapahtuu kahdessa vaiheessa: kun nukleofiili (:Nu–) liittyy karboksyylihapon tai sen johdoksen karbonyyliryhmään, syntyy tetraedrinen välituote, josta irtoaa lähtevä ryhmä, L– ja uusi karbonyyliyhdiste muodostuu. Ketoneilla ja aldehydeillä ei lähtevää ryhmää ole, joten niillä ei tapahdu asyylisubstituutiota. Niillä tapahtuu sen sijaan additioreaktio karbonyyliryhmään. Karboksyylihappojohdosten reaktiivisuus riippuu lähtevän ryhmän (L-) konjugaattihapon (HL) pKa-arvosta.
Happokloridit ovat kaikkein reaktiivisimpia karboksyylihappojohdoksia, koska elektronegatiivinen kloori polaroi voimakkaasti karbonyyliryhmää. Amidit reagoivat heikoiten. Siksi happokloridit voidaan helposti muuttaa estereiksi tai amideiksi, mutta amideista ja estereistä ei saada happoklorideja.
Nathan East

| Nathan East |
| --- | --- |
 Nathan East vuonna 2005.
Henkilötiedot
Syntynyt: 8. joulukuuta 1955 (ikä 68)
Ammatti:  studiomuusikko
Muusikko
Tyylilajit:  jazz, pop, rock, blues, soul, R&B
Soittimet:  kontrabasso, sähköbasso, akustinen basso
Aiheesta muualla
nathaneast.com
  [ Muokkaa Wikidatassa ] [ ohje ]  
Nathan ”Nate” East (s. 8. joulukuuta 1955 Philadelphia, Pennsylvania) on arvostettu ja paljon käytetty yhdysvaltalainen basisti ja sessiomuusikko.
Lapsuus

East opiskeli aluksi sellon soittoa seitsemännen ja yhdeksännen luokan välillä. Hän myös soitti koulun orkesterissa. 14-vuotiaana hän kiinnostui sähköbasson soitosta ja soitti San Diegon kirkoissa erinäisissä gospel-kokoonpanoissa. Hän oli myös hyvin aktiivinen lukio-aikana ja soitti jopa yli neljässäkymmenessä bändissä. Basistin varhaiset vaikuttajat olivat kontrabasistit Ron Carter ja Ray Brown.
Ura

East on soittanut satojen artistien taustalla ja yhtyeiden vahvistuksena muun muassa Anita Baker, Eric Clapton, Elton John, Michael Jackson, Whitney Houston, Joe Satriani, Toto, Laura Branigan, Babyface, Quincy Jones, Al Jarreau ja David Benoit. Hän kirjoitti Phil Collinsin ja Philip Baileyn kanssa hitin ”Easy Lover” vuonna 1985.
Hän on yhdysvaltalaisen smooth jazz -yhtye Fourplayn alkuperäisjäsen. Yhtye on saanut lukuisia Grammy-ehdokkuuksia ja kultalevyjä.
East on toiminut Eric Claptonin kiertue- ja studiobasistina vuodesta 1983. Tuona aikana hän on ollut mukana muun muassa Grammy-palkitulla ”Tears in Heaven” -kappaleen akustisella versiolla sekä ”Change the World” -kappaleella elokuvan Ihmeiden aika (Phenomenon) ääniraidalla.
Tunnustuksia

Eastille on myönnetty useita palkintoja ja tunnustuksia, muun muassa Arvokkain soittaja (basistit) (International Rock Awards) sekä Vuoden basisti -titteli kolme kertaa neljän vuoden aikana (National Smooth Jazz Awards). Vuonna 2007 East vastaanotti Yhdysvaltain kongressin palkinnon, yhdessä Fourplayn kanssa, saavutuksistaan ja vaikutuksestaan musiikin saralla.
Aiheesta muualla

Nathan Eastin viralliset kotisivut
Albumit, joilla East esiintyy (Arkistoitu – Internet Archive) Artistdirect.com.